Аҟәа аусура еиҭахацнаркит амаининг аҿагыларазы аоперштаб
© Foto / Пресс-служба ГТККонтрабанда майнинг аппаратов
© Foto / Пресс-служба ГТК
Урыстәылантәи Аԥсныҟа афымцамч аарышьҭуеит акоммерциатә шьаҭа аҭаны абҵарамза ҳҭалазар.
АҞӘА, абҵара 17 - Sputnik. Атәыла ахада инапынҵала Аҟәа аусура еиҭахацнаркит акриптоԥара амаининг аҿагыларазы аоперштаб, абри атәы иҳәеит аҳҭнықалақь ахада Беслан Ешба.
"Амаининг азы аппаратура ахьықәгыло аҭыԥқәа зыԥшаало аоперативтә гәыԥ ҿыцқәа аԥаҳҵоит. Иазгәасҭар сҭахуп аоперативтә штаб аус ауеижьҭеи акыр ишеиҵахаз афымцаҳақәа ирымоу ахьанҭара", - иҳәеит Ешба.
Аҟәа ақалақь ААР аиҳабы Асҭамыр Ҳагәышь иажәақәа рыла, закәаншьаҭада акриптоԥара арҳара иаҿагылан ақәԥара ишаҟәыҵмыз. Иара иазгәеиҭеит ишгәаҭо 1112 уада, 712 ҩны, 405 ӷәҵаҟа.
Аҟәатәи афымцаҳақәа русбарҭа "Афымцамчҭира" аиҳабы Џьамбулат Аршба иҳәеит ашықәс нҵәаанӡа иқәыргыло аҭаҩгатә аппаратқәа 13 нызқь рҟынӡа ишнеиуа. Ари иаҵанакуеит 50% абонентцәа.
Беслан Ешба иҳәеит акриптоԥара арҳара аҿагылара шырӷәӷәахо.